— Іх было тры! Другая месцілася на Конным пляцы – там зараз трамвайнае дэпо ў межах праспекта Машэрава і вуліц Краснай і Кісялёва. У той хатцы былі выдатнейшыя тэатральныя пастановы, там часта бывала актрыса Паўліна Мядзёлка, а Купала загадваў бібліятэкай. Хутка інвестары забудуюць гэтае дэпо, так што раю туды схадзіць, пакуль можна яшчэ адчуць атмасферу і прастору Коннага пляцу. Паўліна Мядзёлка ўзгадвае, што дэкарацыі неслі на сваіх спінах у Ляхаўку, каб там таксама ладзіць імпрэзы – у гэтым раёне была трэцяя Беларуская хатка, — распавядае гід.